( 214 ) 
faisoit , n'estoit que pour tenir les Francoys en crainte et pour estre 
mieuls payé de sa pension. Toutesfoys, puysque les chosses estoient si 
avant, qu'il estoit bien content de traictier ce mariagie. Et quant je luy 
touchay de la somme des deniers qu'il vouldroit havoir , il dict que le 
povoir qu'il envoyeroit ne seroit poinct pour conclure ny poar deman- 
der auleune somme, mays seulemant pour traictier et ponr l’advertir 
tout jour de ce que l’hon présentera devant que la response et la conclu- 
sion se face , et dict qu'il entend que si l'hon présente cent mille, que 
vous gens en doyent demander deux cent mille. Et, cellon ces paroles 
vous povés assés cogneistre qu'il n'ha point désir que la chosse viegne à 
bonc fin, que semble assés contraire aux propoz qu’il tenoit vendredy au 
soir comme dessus, Mais par ces lettres le cogneistrés mieulx. 
Madame , ce mesme jour au soir, je m'en revintz devers ledit sgr, 
roy après soupper, aynsi qu'il m'havoit ordoné , et le trovay ancores à 
table, car Mons." le cardinal havoit esté aveque luy bien tard. Toutes- 
foys puys qu'il eust souppé, M.r le docteur et moy le pressasmes de 
vouloir visiter et corriger ses minutes et doner ordre de despéchier ceste 
poste ; attendu que la chosse estoit bien hastive ; mays il nous dict qu'il 
ne nous vouloit poinct havoir pour ce soir et qne toute la despechie se- 
roit faicte celle nuyct pour envoyer la poste le matin. Dieu veullie qu'il 
soyt vray et que la despechie soit bone. Mays, Madame, je ne vois en 
toutes ces chosses que longueur et remetre d’heure à aultre sans despé- 
chie, tiellement que je ne voys nulli poursuyvant que ne se plaigne; et 
se n’est si non pour vouloir tout fere sans havoir fianze à nully, que 
vient à une grande perdicion de temps. 
Et me semble que , touchant votre despechie, la conférence qn'il eust 
aveque M.r le cardinal, nous empescha beaucoup ; car ledit sgr. roy fat 
tout altéré touchant son voyagie et ne tachet-hon que de le conduyre 
en Italie ; et à ce sont enclins les plus principaulx de ses serviteurs et 
conselliers qui ont des grandes intelligences avec ses Italiens et cuydent 
bien d'en fere leur grand prouffit. Mays si aynsy est qu'il tourne bride 
et qu'il changie de proupoz pour aller aux Itales, vous haurés plus 
briefve despèche touchant vostre cas et le povoir que demandés. Et s'il 
ha aultre opinion de venir ès pays d’ambas, comant il ha tacitement 
monstré jusques à ceste heure, il nous treynera jusques au bout pour 
fere les despéchies jusques où vous serès. 
16 
